
Parlamentul României

Camera Deputaţilor
Comisia pentru apărare, ordine                                        Bucureşti, 25.05.2004                                                                                  

publică şi siguranţă naţională                                           P.l. - X 310/2004
Nr.32/347/2004

RAPORT

asupra propunerii legislative de completare a art. 22 al Legii nr. 195/2000 privind constituirea şi organizarea clerului militar

1. În conformitate cu prevederile art.89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură obişnuită, cu propunerea legislativă de completare a art. 22 al Legii nr. 195/2000 privind constituirea şi organizarea clerului militar, trimisă cu adresa nr. P.l. - X 310 din 17 mai 2004  şi înregistrată sub nr.32/347 din  18 mai 2004.

Consiliul Legislativ, cu nr. 324/26.02.2004, a avizat favorabil, această propunere legislatvă, cu unele observaţii şi propuneri.

Guvernul României, prin punctul sau de vedere, nu susţine adoptarea propunerii legislative.

Comisia pentru buget, finanţe şi bănci, cu nr. 331/18.05.2004, a comunicat avizul negativ al acesteia .

Propunerea legislativă urmăreşte completarea art. 22 al Legii               nr. 195/2000, în sensul că, preoţilor militari care nu îndeplinesc condiţiile de vechime în serviciu, necesară pentru stabilirea pensiei militare, le va fi socotită drept vechime în serviciu toată vechimea în câmpul muncii, inclusiv stagiul militar.

2. Proiectul de lege face parte din categoria legilor ordinare şi se adoptă în conformitate cu art. 76 alin. (2) din Constituţia României.

3. La lucrări au fost prezenţi un număr de  ... deputaţi, din totalul de 27 membri ai comisiei.

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulament, este de competenţa decizională a Camerei Deputaţilor.

5. Senatul, în şedinţa din 10 mai 2004, în calitate de primă Cameră sesizată,  a respins această propunere legislativă.


În urma dezbaterii, în şedinţa din 25 mai 2004, cu unanimitate de voturi pentru, comisia a hotărât respingerea acestei propuneri legislative, cu motivaţia de a nu fi create prevederi mai favorabile preoţilor militari faţă de celelalte cadre militare, supuse aceluiaşi statut. Totodată aplicarea prevederilor Legii nr. 19/2000 privind sistemul public de pensii şi alte drepturi de asigurări sociale, pentru perioada în care preoţii au cotizat la sistemul de asigurări sociale, nu permite cumularea stagiilor de cotizare din sisteme diferite. 

PREŞEDINTE,

Răzvan IONESCU

Red. consult. Roxana Rus 

        s.c.   Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra propunerii legislative de completare a art. 22 al Legii nr. 195/2000 privind constituirea şi organizarea clerului militar, trimisă cu adresa nr. P.l. - X 310 din 17 mai 2004  şi înregistrată sub nr.32/347 din  18 mai 2004.


În raport de obiectul şi conţinutul său, propunerea lgislativă face parte din categoria legilor ordinare.

PREŞEDINTE,

Răzvan IONESCU

